**PONEDELJEK, 30.3.2020**

SLOVENŠČINA IN MATEMATIKA

Danes poskusi speči kruh. Kruh lahko spečeš brez pomoči staršev (morda ti bodo priklopili pečico), saj smo ga v šoli pekli decembra. Se spomniš?. Ko vzameš pečen kruh iz pečice, pa le pazi, da se ne opečeš.

Takole: poišči recept in se loti dela.

Ko se kruh dviguje in peče, naredi tole: v zvezek za slovenščino napiši naslov RECEPT ZA KRUH, spodaj pa zapiši sestavine in postopek priprave.

Pa dober tek ☺ Ne pozabi mi poslati kakšne sličice tvojega dela in izdelek.

ŠPORT

Zelo pomembno je, da si telesno aktiven. Glede na zmožnosti, ki jih imaš z družino izberi tisto aktivnost, ki vam najbolje ustreza in je tudi najbolj varna.

Predlogi: namizni tenis, igra z žogo, igra z balonom, skakanje kolebnice, sprehod, hitra hoja ali tek v naravi, skok v daljino z mesta, ples, plezanje po drevesu, vožnja s skirojem ali kolesom, sobno kolo, …

Zagotovo imaš tudi ti še kakšno zamisel? Lahko mi sporočiš tvoj izbor vadbe, da bom tudi jaz malo potelovadila.